Ε.ΜΠΕΝΑΚΗ Α1,Α2

ΔΗΜΟΤΙΚΑ ΤΡΑΓΟΥΔΙΑ/ ΔΗΜΟΤΙΚΗ ΠΟΙΗΣΗ

Είναι ποιήματα αγνώστου συνθέτη που εκφράζουν λαϊκά συναισθήματα, ανησυχίες κι εμπειρίες (δηλ. συλλογικά βιώματα).Γι αυτό αποτελούν θεματοφύλακες των λαϊκών παραδόσεων και αξιών των κοινωνιών όπου δημιουργήθηκαν. Είναι προορισμένα να τραγουδηθούν ή και να χορευτούν. Τα πρώτα νεοελληνικά δημοτικά εμφανίζονται στην υστεροβυζαντινή εποχή.

Ανάλογα με το **θέμα** τους τα χωρίζουμε στις ακόλουθες κατηγορίες:

1. Στα κοινωνικά, που αφορούν σε εκδηλώσεις της ζωής των λαϊκών ανθρώπων (π.χ. νανουρίσματα, μοιρολόγια, γάμου, ξενιτιάς,…)
2. Στα ιστορικά που αφορούν σε σημαντικά γεγονότα της ιστορίας ενός λαού (π.χ. της Άλωσης , τα κλέφτικα, τα ακριτικά,…)
3. Στις παραλογές που αφηγούνται δραματικές ιστορίες ανθρώπων, φανταστικές ή πραγματικές περιπέτειες.

**Στιχουργικ**ή :Συνήθως έχουν 15σύλλαβο ιαμβικό στίχο

**Εκφραστικά μέσα:**

Επαναλήψεις

Προσωποποιήσεις

Αντιθέσεις

Υπερβολές

Υπερφυσικό/μαγικό στοιχείο

Τριαδικό σχήμα (ο αριθμός 3 ή πολλαπλάσιά του)